**Konsta Kapanen** (s. 29. syyskuuta 2003 Voorhees, New Jersey, Yhdysvallat) on suomalainen jääkiekkoilija, joka pelaa SM-liigajoukkue Kalevan Pallossa. Hän on pelipaikaltaan vasen laitahyökkääjä.

Ura
---

### Seuraura

Kapanen on Kalevan Pallon kasvatti. Hän oli kaudella 2021–2022 tehoilla 17+23=40 seuran U20-joukkueen toiseksi paras pistemies Veikka Halosen jälkeen. Kapanen voitti kauden päätteeksi U20 SM-sarjan hopeaa. Hän debytoi samalla kaudella myös KalPan SM-liigajoukkueessa, jossa Kapanen pelasi kuusi runkosarjaottelua tehopistein 1+1=2. Hän teki liigadebyyttinsä kauden avauskierroksella 10. syyskuuta 2021 vieraissa Mikkelin Jukureita vastaan. Kapanen otti käyttöönsä pelinumeron 42, jota hänen isoveljensä Kasperi käytti aiemmin KalPassa. Konsta Kapanen merkittiin heti KalPan ykkösketjun vasempaan laitaan Matti Järvisen ja Aleksi Klemetin viereen. Hän sai ottelussa jääaikaa 14.15 minuuttia ja Kapanen sai kakkossyöttöpisteen Hugo Gallet'n tekemään maaliin. Hänen debyyttiinsä liittyi erikoisuus, sillä samassa ottelussa KalPassa liigadebyyttinsä teki myös Konstan samana vuonna syntynyt serkku Oliver Kapanen. Liigauransa avausmaalin Kapanen teki neljännessä ottelussaan 15. joulukuuta 2021 vieraissa Helsingin IFK:ta vastaan. Hänen osumansa hyväksyttiin videotarkistuksen jälkeen ja se jäi KalPan 2–3-voittoon päättyneen ottelun voittomaaliksi. Kapanen keräsi tasakentällisin teholukeman +2. Teemu Palmumäki valitsi hänet ottelun Alumnien tähtien kakkostähdeksi. Kapanen pelasi kauden aikana miesten pelejä myös lainalla Mestis-joukkue Iisalmen Peli-Karhuissa viisi runkosarjaottelua tehopistein 2+1=3.

Huhtikuussa 2022 Kapanen teki KalPan kanssa kaksivuotisen SM-liigasopimuksen. Hän pelasi alkukauden 2022–2023 suurimmaksi osaksi seuran U20-joukkueessa. Kapanen pelasi KalPan SM-liigajoukkueessa kuusi ottelua tehopistein 1+2=3. Hän pelasi myös 13 ottelua lainalla Mestis-joukkue Iisalmen Peli-Karhuissa. Helmikuussa 2023 KalPa lainasi Kapasen 12. helmikuuta ulottuvalla sopimuksella Tapparan SM-liigajoukkueeseen. Hän pelasi siellä kolme ottelua tehden kaksi maalia. Kaksi päivää ennen siirtotakarajaa 13. helmikuuta 2023 KalPa lainasi hänet loppukaudeksi Hämeenlinnan Pallokerhoon. Kapanen pelasi siellä kymmenen runkosarjaottelua tehden yhden syöttöpisteen, kunnes HPK:n kauden päätyttyä hän palasi IPK:n Mestis-joukkueeseen. 14. joulukuuta 2023 KalPa vuokrasi Kapasen Tapparaan kahden ottelun sopimuksella 20. joulukuuta 2023 saakka paikkaaman hyökkäyksen vajetta.

### Maajoukkueura

Kapanen pelasi alle 20-vuotiaiden MM-kilpailuissa vuonna 2023. Yhteensä hän on pelannut 21 nuorten maaottelua.

Muuta
-----

Kapasen isä Sami pelasi hyökkääjänä pudotuspelit mukaan lukien yhteensä 918 NHL-ottelua. Konstan äiti on Petra Kapanen ja hänellä on myös vanhemmat sisarukset Kasperi, Cassandra ja Camilla. Heistä Kasperi Kapanen pelaa hyökkääjänä NHL-seura St. Louis Bluesissa ja hän on Pittsburgh Penguinsin ensimmäisen kierroksen varaus vuodelta 2014.

Konsta Kapasen setä Kimmo Kapanen pelasi omalla urallaan SM-liigassa maalivahtina pudotuspelit mukaan lukien yhteensä 334 ottelua. Konstan serkku ja Kimmon poika Oliver Kapanen pelaa Konstan joukkuetoverina KalPan organisaatiossa ja hänellä on Montreal Canadiensin NHL-varaus vuodelta 2021. Serkusten isoisä on entinen maajoukkuehyökkääjä ja olympiakävijä (Innsbruck 1976) Hannu Kapanen, joka on tehnyt myöhemmin valmennusuran SM-liigassa. Serkusten isosetä Jari Kapanen pelasi hyökkääjänä 15 kautta Suomen pääsarjatasolla. Kapasen suvusta kuusi on kiekkoillut eri maajoukkueissa ja viisi IIHF:n alaisissa arvokisoissa. Hockey Hall of Famen mukaan vastaavaan ei ole yltänyt mikään toinen kiekkosuku.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2020–2021 | KalPa | U20-SM | 30 | 2 | 5 | 7 | 12 | 4 | 1 | 1 | 2 | 2 |
| 2021–2022 | KalPa | U20-SM | 39 | 17 | 23 | 40 | 40 | 10 | 3 | 3 | 6 | 0 |
|  | KalPa | SM-liiga | 6 | 1 | 1 | 2 | 2 | – | – | – | – | – |
|  | IPK | Mestis | 5 | 2 | 1 | 3 | 4 | – | – | – | – | – |
| 2022–2023 | KalPa | U20-SM | 23 | 7 | 22 | 29 | 12 | – | – | – | – | – | JMM | 5 | 2 | 0 | 2 | 2 |
|  | KalPa | SM-liiga | 6 | 1 | 2 | 3 | 4 | – | – | – | – | – |
|  | IPK | Mestis | 16 | 3 | 7 | 10 | 8 | 4 | 0 | 0 | 0 | 4 |
|  | Tappara | SM-liiga | 3 | 2 | 0 | 2 | 0 | – | – | – | – | – |
|  | HPK | SM-liiga | 10 | 0 | 1 | 1 | 0 | – | – | – | – | – |
| 2 kautta | yhteensä | SM-liiga | 25 | 4 | 4 | 8 | 6 | – | – | – | – | – |
| 2 kautta | yhteensä | Mestis | 21 | 5 | 8 | 13 | 12 | 4 | 0 | 0 | 0 | 4 |

Lähteet
-------

* Konsta Kapanen The Internet Hockey Databasessa (englanniksi)
* Konsta Kapanen Eurohockey-sivustolla (englanniksi)
* Konsta Kapanen *Elite Prospects*. Everysport Media Group AB.  (englanniksi)

### Viitteet

1. ↑  MM-kisoihin! *instagram.com*.  14.12.2022. KalPa Hockey Oy. Viitattu 8.1.2023.
2. ↑  Kokoonpano – KalPa U20 SM-sarja (PDF) *Tilastopalvelu*. Viitattu 30.12.2022.
3. ↑  Tilastot - Konsta Kapanen - Kausi 2022-2023 *Liiga.fi*. Viitattu 30.12.2022.
4. 1 2 3 4 5  Konsta Kapanen *Elite Prospects*. Everysport Media Group AB.  (englanniksi)
5. ↑  Elite Prospects - KalPa U20 *eliteprospects.com*. Everysport Media Group AB. Viitattu 19.4.2022. (englanniksi)
6. ↑  Jukurit - KalPa, 10.9.2021 *liiga.fi*.  10.9.2021. Jääkiekon SM-liiga Oy. Viitattu 13.9.2021.
7. ↑  Jukurit - KalPa, 10.9.2021 *liiga.fi*.  10.9.2021. Jääkiekon SM-liiga Oy. Viitattu 13.9.2021.
8. ↑  Hämäläinen, Tuomas: Kaksi teini-ikäistä Kapasta debytoi KalPan SM-liigamiehistössä *MTVuutiset.fi*.  10.9.2021. Telia Company AB. Viitattu 13.9.2021.
9. ↑  HIFK - Kalpa, 15.12.2021 *liiga.fi*.  15.12.2021. Jääkiekon SM-liiga Oy. Viitattu 15.12.2021.
10. ↑  Mäenpää ja Kapanen jatkavat KalPa-paidassa kevääseen 2024! *kalpa.fi*.  25.4.2022. KalPa Hockey Oy. Viitattu 25.4.2022.
11. ↑  KalPa lainaa Konsta Kapasen Tapparaan *kalpa.fi*.  8.2.2023. KalPa Hockey Oy. Viitattu 14.2.2023.
12. ↑  Jaakko Lantta jatkaa KalPassa kevääseen 2024 – Konsta Kapanen loppukaudeksi Hämeenlinnaan *kalpa.fi*.  13.2.2023. KalPa Hockey Oy. Viitattu 14.2.2023.
13. ↑  Sami Kapanen *Elite Prospects*. Everysport Media Group AB.  (englanniksi)
14. ↑  Saarela, Anni: Sami Kapanen opettaa lapsilleen työntekoa ja seuraa poikansa pelejä striimiltä – urheiluperheessä myös videopelit vaihtuivat salibandyyn *MTVuutiset.fi*.  11.11.2013. Telia Company AB. Viitattu 13.9.2021.
15. ↑  Kasperi Kapanen *Elite Prospects*. Everysport Media Group AB.  (englanniksi)
16. ↑  Kimmo Kapanen *Elite Prospects*. Everysport Media Group AB.  (englanniksi)
17. ↑  Oliver Kapanen *Elite Prospects*. Everysport Media Group AB.  (englanniksi)
18. ↑  Hannu Kapanen *Elite Prospects*. Everysport Media Group AB.  (englanniksi)
19. ↑  Jari Kapanen *Elite Prospects*. Everysport Media Group AB.  (englanniksi)
20. ↑  Holopainen, Pekka: Hall of Fame vahvistaa: Kapasten kiekkosuku on ainutlaatuinen maailmassa *HS.fi*.  24.12.2022. Sanoma Media Finland Oy. Viitattu 8.1.2023.

KalPa – SM-liiga
2 Sissons |
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
12 Saarelainen |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
32 Jatkola |
34 Immonen |
40 Lekkas |
42 K. Kapanen |
46 Sorvali |
55 Lappalainen (**A**) |
61 Pitkänen |
74 Tavernier |
90 Salmela |
91 O. Kapanen |
93 Kantner |
-- Pulkkanen  

Valmentajat Karjalainen – Tervonen – Hentunen – Kauhanen – Kaartinen – Sacklin